open-index/open-wikipedia-markdown huggingface dataset:
גידול של חבורה

**גידול של חבורה** הוא האופן שבו חבורה, בדרך כלל אינסופית, מכוסה על ידי מילים הולכות ומתארכות בקבוצת יוצרים נתונה.

## פונקציית הגידול והקצב
תהי G חבורה הנוצרת על ידי קבוצת יוצרים סופית, X. בדרך כלל מניחים שהקבוצה סימטרית להיפוך. מסמנים ב-B_X(n) את קבוצת האיברים שאפשר להציג כמכפלה של לכל היותר n איברים של X. **פונקציית הגידול** המתאימה ל-X היא הפונקציה \ f(n) = |B_X(n)|. כאשר G אינסופית, זוהי פונקציה עולה ממש. מגדירים יחס שקילות על הפונקציות העולות, לפיו \ f \equiv g אם יש קבוע c כך ש-\ f(n) \leq c\cdot g(cn), וגם להפך. כל פונקציות הגידול של אותה חבורה שקולות זו לזו.

לחבורה נוצרת סופית יש פונקציית גידול פולינומי אם ורק אם היא נילפוטנטית-למעשה (virtually nilpotent). מכאן נובע שבמקרה כזה המעלה של פונקציית הגידול היא מספר שלם. המספר \lim \sqrt[n] הוא **קצב הגידול המעריכי** (ביחס ל-X). הקצב הוא 1 כאשר פונקציית הגידול היא **תת-מעריכית**. יש חבורות שקצב הגידול שלהן ביחס לכל קבוצת יוצרים X גדול מ-1, אבל האינפימום שווה ל-1. אם האינפימום של הקצבים האלה גדול מ-1, החבורה היא בעלת **גידול מעריכי**. לדוגמה, לחבורה חופשית (לא אבלית) יש גידול מעריכי. בחבורה לא אמנבילית קצב הגידול ביחס לכל קבוצת יוצרים סופית גדול מ-1.

יש מחלקות גדולות של חבורות שבהן גידול יכול להיות או פולינומי או מעריכי (למשל חבורות פתירות; ליניאריות; או אמנביליות-אלמנטרית). ב-1984 בנה גריגורצ'וק חבורה בעלת גידול ביניים.

## טור הילברט
תהי f פונקציית הגידול של החבורה ביחס לקבוצת יוצרים סופית X. **טור הילברט** של החבורה (ביחס ל-X) הוא טור החזקות \ \sum_{n=0}^{\infty} f(n)x^n. הטור מעניין במיוחד כאשר הוא מייצג פונקציה רציונלית במשתנה x. חבורה נקראת 'פאן-רציונלית' אם טור הילברט שלה רציונלי ביחס לכל קבוצת יוצרים. החבורות הבאות ידועות כפאן-רציונליות:

* חבורות אבליות-למעשה (virtually-abelian)
* חבורות היפרבוליות
* חבורת הייזנברג

לחבורת באומסלג-סוליטר \ B(1,n)יש גידול רציונלי ביחס לקבוצת היוצרים הסטנדרטית. עם זאת, לחבורת הייזנברג מסדר 5 טור הילברט טרנסצנדנטי ביחס לקבוצת היוצרים הסטנדרטית.

בכל חבורה עם גידול רציונלי, בעיית המילה פתירה. מאידך, יש חבורות פתירות (עם \ G'''=1) שבהן בעיית המילה אינה פתירה (Kharlampovich 1981), וממילא עם פונקציית גידול שאינה רציונלית.

טור הילברט מוגדר גם עבור חבורה למחצה; עבור חבורה למחצה עם יחס אחד, הוא רציונלי (Backelin).

## ראו גם
* ממד גלפנד-קירילוב

## הערות שוליים

קטגוריה:תורת החבורות
שלוחת רוססקי

**שלוחת רוססקי** או **מצוק רוססקי** (באנגלית: **Ruseski Buttress**) היא שלוחה ההרית, הבולטת צידה הצפוני של רמת ויסקונסין, ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

השלוחה מהווה את הצד הדרומי של הכניסה לקניון פרקינס.

## היסטוריה
### גילוי ומיפוי השלוחה

רכס ויסקונסין (ובו גם השלוחה) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1960.

### מקור השם

שמה של השלוחה ניתן לה על ידי הוועדה המייעצת לשמות אנטארקטיים.

ההר נקרא על שם לוטננט פיטר פ. רוססקי (Peter P. Ruseski), מחיל הנחתים של צי ארצות הברית, ששהא בתחנת בירד, בחורף האנטארקטי 1958.

## קישורים חיצוניים
* שלוחת רוססקי באתר הסקר הגאולוגי של ארצות הברית
* שלוחת רוססקי באתר הגאזט האנטארקטי של ממשלת אוסטרליה
* שלוחת רוססקי באתר הגאזט האנטארקטי המשווה SCAR של ממשלת אוסטרליה
* שלוחת רוססקי באתר mindat

## הערות שוליים

רוססקי
פונקציית דן

**פונקציית דן** של חבורה נוצרת סופית היא פונקציה המתארת את אי-השוויון האיזופרימטרי בגרף קיילי של החבורה, ומודדת את הסיבוכיות של פתרון בעיית המילה בחבורה זו.

תהי G חבורה הנוצרת על ידי קבוצה X עם קבוצת יחסים R. כל מילה w המייצגת את איבר היחידה אפשר להציג כמכפלה של צמודים \ w = (p_1 r_1 p_1^{-1})\cdots (p_t r_t p_t^{-1}), כאשר \ r_1,\dots,r_t \in R^{\pm 1} הם יחסים. המספר המינימלי של יחסים כאלה הוא ה**שטח** של w. פונקציית דן המתאימה ל-X מוגדרת כך ש-\ f(n) הוא השטח הגדול ביותר של מילים באורך n.

מגדירים יחס שקילות על פונקציות, כך ש-\ f \equiv g אם קיים קבוע c כך ש-\ f(n) \leq c \cdot g(cn)+cn, וכן להפך. כל שתי פונקציות דן של אותה חבורה שקולות זו לזו. בפרט, אם פונקציית דן שקולה לחזקה \ n^{\alpha}, אז המעלה \ \alpha מוגדרת היטב. יש חבורות מוצגות סופית עם פונקציות דן כאלה עבור קבוצה צפופה של ערכים 2\leq \alpha. פונקציית דן עשויה להיות אקספוננציאלית, אפילו עבור חבורה מטא-אבלית.

כל פונקציית דן תת-ריבועית היא ליניארית. חבורה היא היפרבולית אם ורק אם יש לה פונקציית דן ליניארית. יש חבורות רבות עם פונקציית דן ריבועית: כל חבורה אבלית, כל חבורה חופשית-על-ציקלית, חבורת תומפסון, וגם החבורות \ \operatorname{SL}_n(\mathbb{Z}) כאשר  n \geq 5.

פונקציית דן קשורה בזמן הריצה של מכונת טיורינג לא דטרמיניסטית הפותרת את בעיית המילה בחבורה. למעשה, הפונקציה רקורסיבית אם ורק אם בעיית המילה פתירה. בעיית המילה של חבורה נוצרת סופית היא במחלקת הסיבוכיות NP אם ורק אם החבורה מוכלת בחבורה מוצגת סופית שיש לה פונקציית דן פולינומית. עם זאת, יש חבורה מוצגת סופית עם פונקציית דן ריבועית, שבעיית הצמידות שלה אינה פתירה. בעיית האיזומורפיזם פתירה עבור חבורות היפרבוליות, אבל לא עבור חבורות מוצגות סופית עם פונקציית דן ריבועית.

פונקציית דן של תת-חבורה עשויה לגדול מהר יותר מזו של החבורה עצמה.

## ראו גם
* גידול של חבורה
* בעיות דן

קטגוריה:תורת החבורות הקומבינטורית
קטגוריה:תורת החבורות הגאומטרית
ספר זרעים

**ספר זרעים** הוא הספר השביעי מתוך ארבעה עשר הספרים הכלולים במשנה תורה, שהוא הקודקס ההלכתי שכתב הרמב"ם. בדומה לסדר זרעים שבששה סדרי משנה, הספר עוסק במצוות הקשורות ליבולי הארץ ("מצוות התלויות בארץ"), וכן נושאים נוספים שקשורים למצוות אלה (אחד הבולטים בנושאים אלה היא מצוות צדקה).

הרמב"ם מגדיר את נושאי הספר: "ספר שביעי. אכלול בו מצוות שהם בזרע הארץ, כגון שמיטין ויובלות, ומעשרות ותרומות, ושאר מצוות הנכללים עימהן מעניינם. וקראתי שם ספר זה ספר זרעים."

הספר נכתב בשנת ד'תתקל"ו.

## מבנה הספר ותוכנו
### הפסוק הפותח את הספר
הפסוק הפותח את הספר לקוח מספר תהלים: . הפסוק קשור ליחס בין הביטחון להשתדלות. הפסוק מבטא בקשה לעזרה מה' בהתמכות על כך שהוא בוחר במצוותיו. הדגש הוא על המצוות הקשורות לנתינה לעניים ולנצרכים (מצוות המבוארות בספר זה). הדברים קשורים לברכה המובטחת בתורה למי שייתן לעניים את חלקם, כגון בפסוק: 

### הנושאים הכלולים בספר
* הלכות כלאים - כולל כלאי זרעים, כלאי האילן, כלאי הכרם, כלאי בהמה ושעטנז
* הלכות מתנות עניים - כולל דיני לקט, שכחה ופאה, צדקה
* הלכות תרומות
* הלכות מעשרות
* הלכות מעשר שני ונטע רבעי
* הלכות ביכורים ושאר מתנות כהונה שבגבולין
* הלכות שמיטה ויובל

### המצוות המבוארות בספר
בספר מבוארות מצוות רבות: 67 מצוות, שמתוכן 30 שלשים מצוות עשה ו37 מצוות לא תעשה.

### פסקים ייחודיים
#### שמונה מעלות בצדקה
אחת הפסיקות המפורסמות של הרמב"ם היא דירוג סדר העדיפות במצוות צדקה. הרמב"ם מונה שמונה דרגות, שמונה מעלות, בצדקה, מן הדרגה הגבוהה ביותר ועד לנמוכה שבהן. דירוגו של מדגיש את הצורך ברגישות רבה לנזקק, את ההתחשבות בכבודו העצמי של הנזקק ואת המטרה העיקרית של הצדקה: לסייע לנזקק להיחלץ ממצוקתו ולהשתקם. לפיכך פסק הרמב"ם כי הדרגה הגבוהה ביותר בצדקה "שאין למעלה ממנה" היא מתן הזדמנות לנזקק לעבוד לפרנסתו, על יד "מתנה או הלוואה או... שותפות או ממציא (=נותן) לו מלאכה (=עבודה)", "עד שלא יצטרך לבריות". דירוג הצדקה מבוסס גם על העיקרון של מתן בסתר, ומכאן שבמקום השני בדירוג הצדקה מעמיד רמב"ם את זה "הנותן צדקה לעניים ולא ידע למי נתן, ולא ידע העני ממי לקח, שהרי זו מצווה לשמה".
#### תרומות ומעשרות בזמן הזה
הרמב"ם פוסק כשיטה לפיה החיוב בתרומות ומעשרות הוא מדרבנן, בין בזמנו ובין בזמן עזרא הסופר. הראב"ד השיג על כך, ולשיטתו החיוב הוא מן התורה. מחלוקת זו הובאה בשולחן ערוך וברמ"א, שהכריעו כשיטת הרמב"ם.

#### שמיטת קרקעות בזמן הזה
נידון מעניין הוא פסיקת הרמב"ם בעניין תוקף החיוב להשמיט קרקעות בזמן הזה. בנוסח הספרים המודפסים כתוב כך: 
הכסף משנה מפרש שהסיום "בכל מקום מדבריהם" מוסב רק על שמיטת כספים, ואילו בשמיטת הקרקעות חייבים מהתורה. פירוש זה של הכסף משנה נידון בדברי אחרונים רבים. לעומת זאת בנוסח כתבי היד מפורש שלדעת הרמב"ם החיוב בשמיטת קרקעות הוא מדרבנן: 

## פרשנים מיוחדים לספר זה
בשל הנושאים המיוחדים שבהם עוסק הספר, בפרט המצוות התלויות בארץ, שלחלק מהן אין היקף מספיק בשולחן ערוך, זכה הספר לפרושים מיוחדים. מבין הפירושים:
*מהר"י קורקוס (קיים גם על כל הספרים העוסקים בהלכות בית המקדש).
*הרדב"ז (קיים גם על ספר הפלאה וספר עבודה).
*דרך אמונה - פירוש הלכתי מאת הרב חיים קנייבסקי. ערוך במתכונת דומה לספר משנה ברורה
*שבת הארץ (להלכות שמיטה ויובל) וחוקות הארץ (להלכות כלאים) - פירוש מאת הראי"ה קוק. מכון התורה והארץ הוציא את שני החיבורים במהדורות מורחבות.

## קישורים חיצוניים

* משנה תורה, ספר זרעים באתר HebrewBooks.
* משנה תורה, ספר זרעים באתר מפעל משנה תורה.

## הערות שוליים

זרעים
קטגוריה:מצוות התלויות בארץ
מרכוס פיסטר

**מרכוס פיסטר** (בגרמנית: **Marcus Pfister**; נולד ב-30 ביולי 1960) הוא סופר ומאייר שווייצרי, הכותב בגרמנית.

## קורות חיים

מרכוס פיסטר נולד בברן. לאחר סיום בית הספר הוא למד עיצוב וסיים בית ספר לאמנויות. בתחילת שנות ה-80 של המאה ה-20, מרכוז פיטר סייר ברחבי העולם. בחזרה לברן הוא התחיל לעבוד כמאייר ספרים עצמאי.

את ספרו הראשון Wer ist mein Freund? הוא פרסם בשנת 1986. בשנת 1992 הוא פרסם את ספרו "דג הקשת" שהיה ראשון בסדרה. סדרה זו זכתה להצלחה ותורגמה לכ-60 שפות. ברחבי העולם נמכרו 30 מיליון עותקים. בשנת 2000 החלה הקרנת סדרת הנפשה על בסיס הספר שכללה 26 פרקים.

על יצירותיו מרכוז פיסטר זכה במספר פרסים ספרותיים בשווייץ, ארצות הברית, איטליה וצרפת. הוא מאייר את הספרים בעזרת צבעי מים.

## קישורים חיצוניים

* 
* מידע מאתר הספרייה הלאומית הגרמנית
* 

קטגוריה:סופרי ילדים ונוער שווייצרים
קטגוריה:מאיירים
קטגוריה:שווייצרים שנולדו ב-1960
לואיס האנטר

**לואיס האנטר** (באנגלית: **Louis Hunter**; נולד ב-17 במרץ 1992) הוא שחקן אוסטרלי., אשר ידוע בשל תפקידו בתור ניק סטרטוס בסדרה "משפחת פוסטר" ברשת Freeform ובשל הופעתו בתור פאריס בסדרה "טרויה: נפילתה של עיר" בנטפליקס.

## ביוגרפיה
האנטר נולד בגליב, אחד מפרוורי סידני, באוסטרליה. הוא למד בבית ספר לאמנויות והחל את הקריירה שלו כאשר ששיחק בצעירותו במספר הפקות תיאטרון.

## קריירה
האנטר החל את קריירת המשחק המקצועית שלו בשנת 2008 לאחר שלוהק לתפקיד ראשי בסדרת הטלוויזיה האוסטרלית "Out of the Blue". לאחר מכן הוא שיחק בהפקה הבימתית של "מלחמת השושנים" בתיאטרון הלאומי של סידני לצד קייט בלאנשט. 

האנטר ערך את הופעת הבכורה מחוץ לאוסטרליה בשנת 2011 בסדרת הטלוויזיה האמריקאית "המעגל הסודי". בשנת 2016 החל לשחק בתפקיד חוזר בסדרה "משפחת פוסטר". 

בשנת 2018 האנטר הופיע גם בסדרה ההיסטורית של נטפליקס "טרויה: נפילתה של עיר" בתפקיד פאריס. 

בשנת 2021 שיחק בדמותו של ג'וש לי בסדרה הבריטית "התאמה מושלמת" של רשת נטפליקס.

## חיים אישיים
מאז 2017 האנטר נמצא בזוגיות עם השחקנית והדוגמנית הגרמנייה בלה דיינה; לאחר ששיחקו יחד בסדרה "טרויה: נפילתה של עיר".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:אוסטרלים שנולדו ב-1992
טור הוקון הולטה

**טור הוקון הולטה** (נורווגית: **Tor Håkon Holte**; נולד ב-1 באוגוסט 1958) הוא גולש סקי למרחקים נורווגי, אחיו של גאיר הולטה.
## חייו
טור הוקון הולטה נולד בדראמן, וייצג את מועדון "הוקסונד יל" (*Hokksund IL*). הוא השתתף במספר תחרויות בינלאומיות בשנים 1982–1987. באליפות העולם של שנת 1985 הוא היה חבר בנבחרת נורווגיה שזכתה במדליית זהב בריצת שליחים 10*4 ק"מ. באותה אליפות הוא סיים במקום התשיעי בריצה ל-50 ק"מ.

באולימפיאדת חורף 1984 טור הוקון הולטה סיים במקום השמיני בריצה ל-15 ק"מ ובמקום הרביעי בתחרות השליחים. באולימפיאדת חורף 1988 הוא השתתף בריצות אישיות וסיים בעשירייה השנייה.

בתחרויות גביע עולם הוא עלה על הפודיום שבע פעמים בריצות אישיות, כולל שני ניצחונות בריצת 50 ק"מ.

## קישורים חיצוניים

* סיכום הופעות באתר איגוד גלישת סקי

קטגוריה:גולשי סקי למרחקים נורווגים
קטגוריה:גולשי סקי למרחקים באולימפיאדת סרייבו (1984)
קטגוריה:גולשי סקי למרחקים באולימפיאדת קלגרי (1988)
קטגוריה:נורווגים שנולדו ב-1959
עקיבא פגי

**עקיבא פגי** (6 באפריל 1927 – 1 ביולי 2008) היה קצין בכיר בחיל הים הישראלי ושימש בתפקיד ראש מספן הציוד בתקופת מלחמת יום הכיפורים. לאחר השירות, שימש ראש אגף הנדסה בחברת צים.

## ביוגרפיה
משפחת פייג אלכסנדר וגיזלה וביתם הבכורה עלו מפראג בשנת 1925 והתיישבו בחפציבה. ב-6 באפריל 1927 נולד עקיבא בבית החולים בעפולה. בגלל קשיי הקליטה חזרה המשפחה בשנת 1929 לפראג. עם התגברות הנצים באירופה עזבה המשפחה בשנת 1938 את אירופה ועלתה לארץ ישראל והתיישבה בחיפה. האב נעשה מנהל חשבונות בסולל בונה עקיבא למד בבית הספר חוגים והמשיך בבית הספר המקצועי שליד הטכניון.

עם הקמת חיל הים התגייס אליו עקיבא כמכונאי באח"י הגנה ובפריגטה אח"י משגב (ק-30). לקראת ההפלגה לארצות הברית במבצע קולומבוס נדרשו אנשי הצוות לעברת את שמם והוא בחר בשם "פגי".

תוך כדי השירות בחיל הים למד הנדסת מכונות בטכניון והוסמך כמהנדס מכונות.

נעשה ראש ענף ציוד 3 במספן הציוד ובשנת 1972 נעשה ראש מספן הציוד תפקיד בו שימש במלחמת יום הכיפורים.

לאחר שחרורו מהצבא, בשנת 1976 נעשה פגי ראש מחלקת ההנדסה בחברת צים, תפקיד אותו מילא במשך כ-10 שנים.

היה נשוי לצפרירה מבית מילר ולזוג נולדו שלושה ילדים וכן נכדים. הוא נפטר בשנת 2008 והובא למנוחות בבית העלמין גן עדן שבעין כרמל.

## מפרי עטו
* עקיבא פגי, **המינהל ש"מעבר לכביש"**, בטאון צים, אפריל 1979, עמ' 9.
* עקיבא פגי, יאיר ברקר, **הקמת משמר חופים בישראל**, מכון וידרא לחקר הספנות והתעופה, אוניברסיטת חיפה, 1999

## קישורים חיצוניים
* 

קטגוריה:ראשי מספן הציוד
קטגוריה:בוגרי בסמ"ת
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:חיילי חיל הים במלחמת יום הכיפורים
קטגוריה:תתי-אלופים בחיל הים
קטגוריה:אישים הקבורים בעין כרמל
קטגוריה:חיילי חיל הים במלחמת העצמאות
קטגוריה:ישראלים שנולדו ב-1927
קטגוריה:ישראלים שנפטרו ב-2008
סוללת אלומיניום-אוויר

**סוללת אלומיניום-אוויר** (או סוללת Al–air, באנגלית: **Aluminium–air battery**) היא סוללת מתכת-אוויר, המייצרת חשמל מתגובת חמצן באוויר עם אלומיניום. צפיפות האנרגיה שלה מהגבוהות ביותר בתחום הסוללות, אך הן אינן נמצאים בשימוש נרחב עקב עלות גבוהה של האנודות ובעיות טיפול בתוצרי לוואי בעת שימוש באלקטרוליטים רגילים. גורמים אלו הגבילו את השימוש בהן בעיקר ליישומים צבאיים. עם זאת, לרכב חשמלי עם סוללות אלומיניום יש פוטנציאל לטווח נסיעה של עד פי שמונה מטווח סוללת ליתיום-יון ועם משקל כולל נמוך משמעותית.

סוללות אלומיניום-אוויר הן תאים ראשוניים, כלומר אינן נטענות. ברגע שאנודת האלומיניום נצרכת על ידי תגובתה עם חמצן אטמוספירי בקתודה הטבולה באלקטרוליט על בסיס מים ליצירת תחמוצת אלומיניום, הסוללה כבר לא תייצר חשמל. עם זאת, ניתן לטעון את הסוללה באופן מכני באנודות אלומיניום חדשות המיוצרות ממחזור תחמוצות האלומיניום. מיחזור כזה ידרש אם יהיה אימוץ נרחב של סוללות אלומיניום.

כלי רכב המונעים מאלומיניום נמצאים בדיון זה כמה עשורים. הכלאה מקלה על העלויות, ובשנת 1989 דווח על בדיקות דרכים של הכלאה של סוללת אלומיניום-אוויר/עופרת-חומצה ברכב חשמלי. מיניוואן היברידי כזה המופעל באמצעות אלומיניום הודגם באונטריו בשנת 1990.

במרץ 2013 פרסם Phinergy סרטון הדגמה של מכונית חשמלית המשתמשת בתאי אוויר מאלומיניום שנסעה 330 ק"מ באמצעות קתודה מיוחדת והידרוקסיד אשלגן. ב-27 במאי 2013, בחדשות הערב בערוץ 10 הישראלי הוצגה מכונית עם סוללת Phinergy מאחור, בטענה לטווח של 2,000 ק"מ לפני שנדרשה החלפת אנודות האלומיניום.

## אלקטרוכימיה
חצי תגובת חמצון האנודה היא:

חצי התגובה להפחתת הקתודה:

התגובה הכוללת היא:

מתח של כ-1.2 וולט נוצר על ידי תגובות אלה וניתן להשגה בפועל כאשר אשלגן הידרוקסיד משמש כאלקטרוליט. אלקטרוליט מים מלוחים משיג כ-0.7 וולט לתא.

המתח הספציפי של התא יכול להשתנות כתלות בהרכב האלקטרוליט כמו גם במבנה ובחומרים של הקתודה.

ניתן להשתמש במתכות אחרות באופן דומה, כגון ליתיום-אוויר, אבץ-אוויר, מנגן-אוויר ונתרן-אוויר, חלקן עם צפיפות אנרגיה גבוהה יותר. עם זאת אלומיניום נחשב אטרקטיבי כמתכת היציבה ביותר.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלומיניום
קטגוריה:סוללות
קטגוריה:אלקטרוכימיה
תחנת מז'דונארודנאיה

**תחנת מוסקבה-סיטי** (ברוסית: **Москва-Сити**, עד 31 במרץ 2024 - **מז'דונארודנאיה**) היא תחנת הרכבת התחתית של מוסקבה בקו פיליובסקאיה.

התחנה ממוקמת בחלק התת-קרקעי של ליבת מוסקבה סיטי שבמוסקבה סיטי, ברובע פרסננסקי.

תחנת מז'דונארודנאיה נפתחה ב־30 באוגוסט 2006, והיא חלק ממחלף הכולל את מתחמי התחבורה הבאים: תחנת "דלובוי צנטר"  של הטבעת המרכזית של מוסקבה, פלטפורמת "טסטובסקאיה"  בכיוון בלרוסקויה  של הרכבת, ובלורוסקו-סביולובסקי דיאמטר .

בתרגום מרוסית פירוש שם התחנה הוא "בינלאומית", ובנוסף גם נקראת כך, וזאת בהקשר למרכז העסקים המוסקבאי הבינלאומי "מוסקבה סיטי".

## גלריה

קובץ:Moscow West vestibule of Mezhdunarodnaya 2006-08 1156945237.JPG|לובי הכניסה מתחת לכביש טבעת התחבורה השלישית
קובץ:Выездное совещание по вопросам развития «Большого Сити» (С. Собянин; сентябрь 2020) (27).jpg|לובי הכניסה (מימין בתמונה)
קובץ:Moscow Metro 65269 2023-10 Mezhdunarodnaya 1698511656.webp|רציף
קובץ:Mezhdunarodnaya 2023-10 1698511401.webp|דרגנועים


## קישורים חיצוניים

## הערות שוליים

מז'דונארודנאיה
שמואל פישר (משורר)

**שמואל פישר** (בהונגרית: **Fischer Sámuel**; 1846, זאדורפלווה – יולי 1917, מישקולץ) היה מורה ומשורר יהודי-הונגרי, עיתונאי ומתרגם.

## ביוגרפיה
שמואל פישר כתב את עבודותיו בעברית. לאחר שסיים את הכשרתו כמורה וקיבל תעודת הוראה, הוא היה מורה בבית הספר היהודי של קהילת מישקולץ במשך כמה עשורים. כחוקר יהדות מצוין ודובר עברית על בוריה, הוא היה עמית קבוע של העיתון הצפירה בוורשה, (שהיה אחד העיתונים העבריים החשובים והפופולריים שיצאו לאור בתחום המושב, ונקרא בעולם היהודי כולו, החל מהמחצית השנייה של המאה ה-19 ועד תחילת המאה ה-20). בו פישר פרסם מאמרים ושירים רבים. עבודותיו: האמת (אגדות); מבחר שירים הונגריים (שירים של משוררים הונגרים, שנדור פטפי, יאנוש אראן ועוד בתרגום לעברית) ו"מידות ישראל" שבחוברתו זו המיר את המידה הפסוקה (הקצב והחריזה) העברי העתיק לזו ההונגרית.

## לקריאה נוספת
* לקסיקון יהודי הונגרי. עורך ראשי פטר אויווארי. 1929. עמוד 280–281 שמואל פישר
* פאל גוליאש : חייהם ויצירותיהם של סופרים הונגרים. בודפשט: איגוד הספרנים והארכיונים ההונגרים. 1939-2002.

## קישורים חיצוניים

## הערות שוליים

קטגוריה:משוררים יהודים הונגרים
קטגוריה:מתרגמים יהודים הונגרים
קטגוריה:עיתונאים יהודים הונגרים
קטגוריה:מורים יהודים במאה ה-19
קטגוריה:מורים יהודים עד אמצע המאה ה-20
קטגוריה:הונגרים שנולדו ב-1846
קטגוריה:נפטרים ב-1917
רכס ויסקונסין

**רכס ויסקונסין** (באנגלית: **Wisconsin Range**) הוא רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

הרכס מורכב ממישור ויסקונסין ומספר קרחונים, רכסי הרים ופסגות.

ברכס גובלים קרחון רידי, נחל קרח שימיזו, נחל קרח הורליק ורמת הקרח הפנימית.

## היסטוריה
### גילוי ומיפוי הרכס

הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1964.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שם אוניברסיטת ויסקונסין – מדיסון, ששלחה חוקרים רבים לאנטארקטיקה; האוניברסיטה ממוקמת בעיר מדיסון, במדינת ויסקונסין שבארצות הברית.

## הרי הרכס

## אתרי הרכס

## לקריאה נוספת

• Minshew VH, **[https://pubmed.ncbi.nlm.nih.gov/17779498/ Stratigraphy of the wisconsin range, horlick mountains, antarctica]**, Science. 1966 Apr 29;152(3722):637-8. doi: 10.1126/science.152.3722.637. 

• G. FAURE; K. S. TAYLOR; J. H. MERCER, **[https://pubs.geoscienceworld.org/gsa/gsabulletin/article-abstract/94/11/1275/202814/Rb-Sr-provenance-dates-of-feldspar-in-glacial?redirectedFrom=PDF Rb-Sr provenance dates of feldspar in glacial deposits of the Wisconsin Range, Transantarctic Mountains]**, GSA Bulletin (1983) 94 (11): 1275–1280. https://doi.org/10.1130/0016-7606(1983)942.0.CO;2

• Isbell, John & Koch, Zelenda & Szablewski, Gina & Lenaker, Paul. (2008), **[https://www.researchgate.net/publication/235992884_Permian_glacigenic_deposits_in_the_Transantarctic_Mountains_Antarctica Permian glacigenic deposits in the Transantarctic Mountains, Antarctica]**, Special Paper of the Geological Society of America. 441. 59-70. 10.1130/2008.2441(04)

• John G Murtaugh (1969), **[https://www.tandfonline.com/doi/abs/10.1080/00288306.1969.10420297 Geology of the Wisconsin Range batholith, Transantarctic Mountains]**, New Zealand Journal of Geology and Geophysics, 12:2-3, 526-550, DOI: 10.1080/00288306.1969.10420297

• Velon Haywood Minshew, Jr. (1967), **[https://etd.ohiolink.edu/apexprod/rws_etd/send_file/send?accession=osu1486643980688314&disposition=inline GEOLOGY OF THE SCOTT GLACIER AND WISCONSIN RANGE AREAS, CENTRAL TRANSANTARCTIC MOUNTAINS, ANTARCTICA]**, The Ohio State University

## קישורים חיצוניים
* רכס ויסקונסין באתר הסקר הגאולוגי של ארצות הברית
* רכס ויסקונסין באתר הגאזט האנטארקטי של ממשלת אוסטרליה
* רכס ויסקונסין באתר הגאזט האנטארקטי המשווה SCAR של ממשלת אוסטרליה
* רכס ויסקונסין באתר mindat
* מפה טופוגרפית של רכס ויסקונסין

## הערות שוליים

קטגוריה:אוניברסיטת ויסקונסין–מדיסון
ויסקונסין
ויסקונסין
אהרן משה קיסילוב

ממוזער|מצבת קבר הרב בכניסה לבית הקברות היהודי בחרבין
הרב **אהרן משה קיסילוב** (תרכ"ו – ט"ו באלול תש"ט, 9 בספטמבר 1949) היה רב ופוסק ברוסיה ובחרבין ורב הראשי של המזרח הרחוק כולו. תמך בציונות ועודד להצטרף ולתרום למוסדות הציוניים.
ממוזער|ציור על פי תמונה של הרב קיסילוב על כריכת ספרו של דב בער קוטלרמן - די אָפּגעשטויסענע (הנידחת)

## חייו
קיסילוב נולד בעיירה סוראז' ברוסיה. בלט מגיל צעיר בכשרונותיו. בגיל 16 למד בישיבתו של הגדול ממינסק במינסק. בגיל 18 החל ללמוד בישיבת וולוז'ין תחת ראשותם של הנצי"ב ור' חיים מבריסק. הוסמך לרבנות על ידי רבי חיים עוזר גרודזנסקי ורבנים נוספים. בשנת תר"ס (1900) קיבל על עצמו את רבנות הקהילה בבוריסוב. בשנת תרע"ג (1913) התבקש למלא את משרת הרבנות בעיר חרבין בסין, שם התפתח מרכז יהודי חשוב החל מסוף המאה ה-19.

בזמן מלחמת העולם הראשונה כשהעיר נמלאה פליטים יהודים שברחו מאירופה הוא דאג להצלתם בניגוד למדיניות הממשל המקומי ואף נידון על כך למאסר.

בשנת 1937 בוועידה הראשונה של יהודי המזרח הרחוק הוכרז הרב קיסילוב כרב הראשי לכל אזור המזרח הרחוק.

הוא המשיך למלא את תפקידו גם בעת שפעילות הקהילות נאסרה בסוף ימיו ואף שימש בתפקיד יו"ר הקהילה. הרב קיסילוב מילא את תפקידו עד פטירתו ב-1949. לרב היו 8 ילדים - 6 בנים ו-2 בנות. אלמנתו פייגא עלתה עם פטירתו לישראל והתגוררה בתל אביב.

## ספריו

ממוזער|ספר השו"ת "משברי ים", חרבין, תרפ"ו
על אף תנאי חייו הרחוקים מכל המרכזים היהודיים עמד הרב קיסילוב בקשרי מכתבים והתכתב עם גדולי הדור בבעיות השעה. את תשובותיו כינס בספרו משברי ים שנדפס בחרבין, שם הוא דן בסוגיות תלמודיות ובבעיות השעה בעיקר בנוגע לדיני אישות של קידושין, גיטין ועגונות. בספרו זה הוא מתכתב עם רבי מאיר שמחה הכהן מדווינסק, הרב איצל'ה מפוניבז', הרב נתן נטע אולבסקי ואחרים.

עם בעיות עזיבת הדת בקרב הדור הצעיר הוא ניסה להתמודד באמצעות חיבור ספר ברוסית - Национализм и еврейство: Сборник статей и лекций (הרצאות ומאמרים על הלאומיות והיהדות). יצא ב-1941, ומהדורה שנייה ב-1943.

אלמנתו הוציאה בתל אביב את ספרו "אמרי שפר" ובו מבחר נאומים ודרושים מעיזבונו.

## לקריאה נוספת

* 

## קישורים חיצוניים
* 
* 
* 
* אהרון משה קיסילוב באתר הצדיק שלי (mytzadik)

## הערות שוליים

קטגוריה:רבנים רוסים
קטגוריה:מחברי ספרי שו"ת
קטגוריה:בוגרי ישיבת וולוז'ין
קטגוריה:רבני הציונות הדתית
קטגוריה:ילידי 1866
קטגוריה:רוסים שנפטרו ב-1949
מרצדס-בנץ EQV

**מרצדס-בנץ EQV** (באנגלית: **Mercedes-Benz EQV**) היא מכונית חשמלית במרכב מיניוואן בעלת שמונה או שבעה מקומות, שמיוצרת על ידי מרצדס-בנץ משנת 2019. היא הוצגה בתערוכת הרכב של פרנקפורט בספטמבר 2019. בתערוכת הרכב הבינלאומית של ז'נבה במרץ 2019 הציגה את דגם הקונספט המקדים.

ה-EQV היא השנייה במשפחת מרצדס-בנץ EQ.

## עיצוב
העיצוב החיצוני למעט הפגושים נשאר זהה למרצדס -בנץ V-קלאס, בפנים מכונית מרצדס עיצבה אותה בעיצוב של דגמי ה-EQ, אך הפעם במקום מסך מגע המחבר את המולטימדיה והלוח מחוונים תחת מסגרת אחת, לוח המחוונים הפעם אינו דיגיטלי וישנו רק מסך מגע אחד בקוטר 10 אינץ'.

## מפרט טכני
מרצדס משווקת את ה-EQV עם מערכת הנעה אחת.

* הנעה קדמית עם מנוע חשמלי אחד המספק כ-204 כ"ס ומומנט מרבי של 36.9 קג"מ. המהירות הוגבלה ל-160 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 405 ק"מ. את הסוללה ניתן לטעון באמצעות מטען ביתי בקיבולת 11 קילוואט המטעין את הסוללה מ-10 ל-80 אחוז בתוך 10 שעות או באמצעות מטען מהיר בקיבולת 110 קילוואט המטעין את הסוללה מ-0 ל-80 אחוז בתוך 45 דקות.

## גלריה

קובץ:Mercedes-Benz EQV 300 IMG 4372.jpg|מבט אחורי
קובץ:2020 Mercedes-Benz EQV.jpg|מבט קדמי


## קישורים חיצוניים

## הערות שוליים

EQV
EQV
קטגוריה:מכוניות חשמליות
קטגוריה:מיניוואנים
קטגוריה:כלי רכב המיוצרים בספרד
קטגוריה:דגמי מכוניות שהושקו ב-2019
מרצדס-בנץ EQ

**מרצדס-בנץ EQ** (באנגלית: **Mercedes-Benz EQ**) היא משפחת המכוניות החשמליות מתוצרת חברת מרצדס-בנץ. המשפחה הושקה בתערוכת הרכב של פריז בספטמבר 2016, עם הצגת הקונספט מרצדס-בנץ ג'נריישן EQ.

הסמליל של המשפחה החל כ-eQ אך בעקבות תביעה של צ'רי במרץ 2017 שלטענתה מרצדס העתיקה את הסימן מהצ'רי QQ3 החשמלי, שינתה מרצדס את הסמליל ל-EQ.

## דגמים בייצור סדרתי

## דגמים המיועדים לייצור סדרתי

## דגמי קונספט

## קישורים חיצוניים

## הערות שוליים

*
+
קטגוריה:מכוניות חשמליות
הרמן באואר-מארקפי

**הרמן באואר-מרקפי** (במקור **הרמן באואר מרקוסון**, בהונגרית: **Bauer-Márkfi Herman**; סניץ, 1801 – סגד, 14 במרץ 1874) היה מורה יהודי-הונגרי, פקיד הרישום ואחר כך המזכיר של הקהילה היהודית בסגד.

## ביוגרפיה
הרמן באואר-מארקפי הועסק כמורה בבית הספר היהודי בעיר מאקו בדרום ממלכת הונגריה, שם היה גם פקיד הרישום. הוא נבחר לפקיד הרישום בשנת 1834 על ידי הקהילה היהודית הגדולה בעיר סגד, שם עבד גם כמזכיר הקהילה לאחר מכן בהצלחה רבה עד לפרישתו בשנת 1862.

הרמן באואר-מארקפי היה חוקר יהדות, עברית ותלמוד בולט, שגם נשא דרשות בהונגרית ובגרמנית. הייתה לכך השפעה משמעותית על ה"הונגריזציה" של היהודים בתחומי ממלכת הונגריה.

הוא קיים פעילות ספרותית מתמדת. עבד ב"ביכורי העתים" שיצא בווינה (כתב עת מדעי שהופיע בווינה בשפה העברית והיה כתב עת של תנועת ההשכלה היהודית בתקופת פעולתה באוסטריה ובגליציה, כתב העת שיצא לאור בווינה בשנים תקפ"א-תקצ"ב (1820–1831) כלל גם רשימות רבות של משה שטיינשניידר מייסד המחקר המודרני של הביבליוגרפיה העברית. ב-23 במרץ 1841 פרסם באואר-מארקפי קול קורא למילון כיס עברי-הונגרי (העבודה שתוכננה לשמונה חוברות כבר הייתה אז מושלמת בכתב יד). באואר היה היהודי הראשון שכתב מחקר פילוסופי בהונגרית בעקבות הפיידון של משה מנדלסון בשם "הנשמה"*.*

## עבודותיו שהתפרסמו בנפרד
* Fromme Ansichten. סגד, 1837.
* נאום חגיגי. כתב לחנוכת בית הכמסת ב 19 מאי 1843 1843.
* קול אבל. לזכרו של מר יאנוש פאלפי, חבר מועצת העיר סגד, להלווייתו. סגד, 1844.
* Eine Freudensstimme (אירוע ההשבעה של הפלטין של צ'ונגראד. סגד, 1852.

### תרגומים ספרותיים
* על אלמוות הנפש (הנשמה). סגד, 1836. שתי חוברות. (נכתב בעקבות פיידון של מנדלסון)
* משלי שלמה בודה, 1844. (המשלים של שלמה בהונגרית ובעברית, באותיות אוניברסיטת M K)

## לקריאה נוספת
* לקסיקון יהודי הונגרי. 1929. הרמן באואר מארקפי
* יוז'ף סיניאי. חייהם ויצירותיהם של סופרים הונגרים 1891.

## הערות שוליים

קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:אנשי דת יהודים
קטגוריה:מתרגמי התנ"ך
קטגוריה:חוקרי תלמוד
קטגוריה:ילידי 1801
קטגוריה:נפטרים ב-1874
גאורגי דז'יקייה

**גאורגי דז'יקייה** (ברוסית: **Георгий Тамазович Джикия**; נולד ב-21 בנובמבר 1993) הוא כדורגלן רוסי ממוצא גאורגי-מגרלי המשחק בעמדת הבלם בקבוצת אנטליהספור.

## קריירת מועדונים
דז'יקייה, נולד במוסקבה להורים ממוצא גאורגי שגורשו מאבחזיה. דז'יקייה, התחיל את הקריירה שלו במחלקת הנוער של לוקומוטיב מוסקבה. ב-24 במאי 2011, דז'יקייה ערך את הופעת הבכורה שלו בקבוצת המילואים של המועדון, אך מעולם לא שיחק בקבוצה הבוגרת.

ב-27 בפברואר 2014, דז'יקייה חתם בספרטק נלצ'יק ובסיום העונה חתם בחימיק דזרז'ינסק. ב-10 ביולי 2015, דז'יקייה חתם באמקאר פרם.

ב-26 בפברואר 2016, דז'יקייה חתם בספרטק מוסקבה. ב-18 בינואר 2018, דז'יקייה נפצע ברצועה הצולבת וסיים את העונה. הוא שיחק במדי הקבוצה עד מאי 2024, במהלך תקופתו בקבוצה זכה בסופרקאפ, בגביע ובאליפות והיה לכדורגלן הרוסי הראשון לזכות בכל שלושת התארים הלאומיים.

## קריירה בינלאומית
בנובמבר , דז'יקייה זומן לראשונה לסגל נבחרת רוסיה. ב-5 ביוני 2017, דז'יקייה ערך את הופעת הבכורה שלו בנבחרת במשחק ידידות נגד .

ב-16 בנובמבר 2019, דז'יקייה הבקיע את שער הבכורה שלו בנבחרת בהפסד 1–4 ל.

דז'יקייה זומן לסגל הנבחרת לקראת גביע הקונפדרציות 2017 ויורו 2020.

## תארים
**ספרטק מוסקבה**
* אליפות רוסיה: 2016/2017
* הסופרקאפ הרוסי: 2017
* גביע רוסי: 2021/2022

## קישורים חיצוניים

קטגוריה:כדורגלנים רוסים
קטגוריה:בלמי כדורגל רוסים
קטגוריה:מוסקבה: כדורגלנים
קטגוריה:כדורגלני לוקומוטיב מוסקבה
קטגוריה:כדורגלני ספרטק נלצ'יק
קטגוריה:כדורגלני אמקאר פרם
קטגוריה:כדורגלני ספרטק מוסקבה
קטגוריה:כדורגלני חימקי
קטגוריה:כדורגלני נבחרת רוסיה
קטגוריה:כדורגלני גביע הקונפדרציות 2017
קטגוריה:כדורגלני יורו 2020
קטגוריה:רוסים שנולדו ב-1993
קטגוריה:זוכי פרס ג'נטלמן השנה בכדורגל הרוסי
קטגוריה:כדורגלני אנטליהספור
לה-לה לנד רקורדס

**לה-לה לנד רקורדס** (באנגלית: **La-La Land Records**) הייתה חברת תקליטים אמריקאית, שהוקמה בשנת 2002. דרך חברת התקליטים הזו יצאו פסקולים שונים של סרטים כדוגמת *[[The Conjuring (פסקול)|The Conjuring]]* של "לזמן את הרוע" (2013), ו-*[[A Quiet Place Part II]]* של "מקום שקט 2" (2021).

בשנת 2013, הוציאה עם ווטר-טאוור את פסקול סרט האימה "לזמן את הרוע" (2013), *[[The Conjuring (פסקול)|The Conjuring]]*, שזכה להצלחה.

## רקע והיסטוריה
חברת התקליטים לה-לה לנד רקורדס הוקמה בשנת 2002 בברבנק, קליפורניה שבארצות הברית, דרכה יצאו פסקולים של סרטים מסוגות שונות.

## לקט מתוך פסקולי החברה
להלן לקט מתוך הפסקולים שיצאו על ידי חברת התקליטים:
* 2013: *[[The Conjuring (פסקול)|The Conjuring]]*
*2021: *[[A Quiet Place Part II]]*

## קישורים חיצוניים
* 

## הערות שוליים

קטגוריה:חברות תקליטים
Anywhere Away from Here

"**Anywhere Away from Here**" הוא סינגל של הזמר-יוצר האנגלי ראג-אנ'-בון מאן והזמרת-יוצרת האמריקאית פינק. הסינגל יצא ב-9 באפריל 2021, והוא מופיע באלבום האלופן השני של ארג-אנ'-בון מאן, *Life by Misadventure*. נכון ליוני 2021, לשיר יש יותר מ-16 מיליון השמעות בספוטיפיי.

## רקע
בהצהרה על יציאת השיר, ראג-אנ'-בון מאן אמר כי: "השיר הזה הוא השתקפות כנה של הרצון להיעלם ממצבים לא נוחים - על הפגיעות שכולנו מתמודדים איתה. זה כבוד שיש את פינק לסינגל הזה ואני כל כך שמח שהיא מסוגלת להיות חלק ממנו." באותה הצהרה, פינק תיארה כיצד פגשה את ראג-אנ'-בון מאן באירופה ב-2017, לאחר ששמעה לראשונה את הסינגל שלו "Human" מ-2016, באמרה: "עד אז כבר התאהבתי בקולו וכשנפגשנו באופן אישי אני למדתי במהירות שיש לו גם נשמה יפה. מאז, ידעתי שאני רוצה לעבוד איתו יום אחד. 'Anywhere Away From Here' לא יכול להיות שיר טוב יותר עבורנו לשיר יחד. אני כל כך מתכבדת להיות חלק משיתוף הפעולה הזה."

## ביקורת
רוב קופסי, מחברת המצעדים הרשמית, אמר כי: "בעקבות הסינגל המרגש של ראג-אנ'-בון מאן [ושל פינק], 'All You Ever Wanted', אנחנו נמצאים בבלדה של בלדה - וזו בלדה נכונה מהסוג המושך את לב האוזן. ההפקה מופשטת לקצת יותר מפסנתר, ומאפשרת לשמוע חריץ רגשי ולנהום בכל אחת מקולותיהם לצאת לדרך מלאה".

## וידאו קליפ
הווידאו קליפ של השיר יצא לראשונה ליוטיוב ב-9 באפריל 2021. נכיון ליוני 2021, לשיר יש יותר מ-3 מיליון צפיות.

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פינק
קטגוריה:שירי ראג-אנ'-בון מאן
קטגוריה:שירים באנגלית
קטגוריה:שירי כסף בממלכה המאוחדת
ווטר-טאוור מיוזיק

**ווטר-טאוור מיוזיק** (באנגלית: **WaterTower Music**) לשעבר **ניו ליין רקורדס** (באנגלית: **New Line Records**), היא חברת תקליטים שהוקמה בשנת 2000. דרך חברת התקליטים הזו יצאו פסקולים לחלק מסרטי האימה המכניסים ביותר בכל הזמנים, כדוגמת: *[[The Conjuring (פסקול)|The Conjuring]]* ,*[[Annabelle (פסקול)|Annabelle]]* ,*[[The Conjuring 2 (פסקול)|The Conjuring 2]]* ו-**'.

חברת התקליטים מופצת ברחבי העולם על ידי ADA; חלק מ[[וורנר מיוזיק גרופ]], שהייתה בבעלות [[האחים וורנר]] בעבר.

== רקע והיסטוריה ==
חברת התקליטים הוקמה בשנת 2000 בשם **ניו ליין רקורדס**, על ידי ג'ייסון לין. ב-15 בינואר 2010 שונה שמה של ניו ליין רקורדס ל**ווטר-טאוור מיוזיק**. בשנת 2019, ההפצה חזרה לידי ADA, ובכך איחדה מחדש את [[וורנר מיוזיק גרופ]] עם [[האחים וורנר]]. מעבר לכך, נמצא מיקום המטה של החברה ב[[ברבנק]], [[קליפורניה]].

בין האמנים החתומים בחברה, נמנים: [[הנס צימר]], [[ג'נקי XL]], [[הווארד שור]], [[רמין ג'וואדי]], [[מייקל ג'אקינו]], [[תומאס ניומן]], [[דני אלפמן]], [[ג'וסף בישארה]] ו[[מקס ריכטר]].

== לקט מתוך פסקולי החברה ==
להלן לקט מתוך הפסקולים שיצאו על ידי חברת התקליטים:
* 2010: ''[[Valentine's Day]]''
*2011: ''[[סיפור סינדרלה: היה היה שיר|A Cinderella Story: Once Upon a Song]]''
*2013: ''[[The Conjuring (פסקול)|The Conjuring]]''
*2014: ''[[Annabelle (פסקול)|Annabelle]]''
*2016: ''[[The Conjuring 2 (פסקול)|The Conjuring 2]]''
*2017: **'
*2017: *[[קינג ארתור: אגדת החרב|King Arthur: Legend of the Sword]]*
*2017: *[[ליגת הצדק (סרט)|Justice League]]*
*2018: *[[The Nun (פסקול)|The Nun]]*
*2019: *[[The Curse of La Llorona (פסקול)|The Curse of La Llorona]]*
*2019: *[[Annabelle Comes Home (פסקול)|Annabelle Comes Home]]*
*2020: *[[בזכות עצמה (מיני סדרה)|Self Made: Inspired by the Life of Madam C. J. Walker]]*
*2021: **
*2021: *[[The Conjuring: The Devil Made Me Do It (פסקול)|The Conjuring: The Devil Made Me Do It]]*

## קישורים חיצוניים

* 

## הערות שוליים

קטגוריה:חברות תקליטים
קטגוריה:האחים וורנר
קטגוריה:וורנר מיוזיק גרופ
המרכז הלאומי לחקר אוטיזם

**המרכז הלאומי לחקר אוטיזם** הוא מרכז לחקר האוטיזם שהוקם באוניברסיטת בן-גוריון בשיתוף פעולה עם המרכז הרפואי האוניברסיטאי סורוקה ונתמך על ידי מענק ממשרד המדע והטכנולוגיה.

## היסטוריה
המרכז נוסד בשנת 2015 על ידי חוקרים מאוניברסיטת בן-גוריון ורופאים מהמרכז הרפואי אוניברסיטאי סורוקה אשר חוקרים, מאבחנים ומטפלים בילדים עם אוטיזם. בתחילת דרכו ייסד המרכז מאגר מידע אזורי לאוטיזם שאליו נאסף מידע נרחב הכולל מידע קליני על ההריון והלידה, ציונים ממבחנים התנהגותיים, סריקות MRI, ומידע גנטי. בשנת 2018 החליט משרד המדע לתמוך בהפיכת מרכז המחקר ללאומי ובעקבות זאת נוצר שיתוף פעולה עם עמותת אלו"ט ומרכז האוטיזם באסף הרופא. מאגר המידע נהפך מאזורי ללאומי ומכיל כיום מידע על מעל 1200 ילדים עם אוטיזם ברחבי הארץ. מידע זה כולל גם מדדי אורך שנאספים בביקורי מעקב לאורך שנים ומאפשרים ללמוד על התפתחות הילדים ושינוי בסימפטומים. שותפויות עם מרכזים רפואיים נוספים צפויים בשנים הקרובות.

מאגר המידע הלאומי מאפשר לחוקרים מכלל האוניברסיטאות והמרכזים הרפואיים בארץ לערוך מחקרים ארוכי טווח על אוכלוסיית נבדקים גדולה ולחבר בין מדדים שונים שרלוונטיים להבנת הסיבות לאוטיזם ולהבנת איכות האבחון והטיפול באוטיזם בישראל. במחקרים אלו מנסים החוקרים לזהות סוגים שונים של אוטיזם ולהבין את הסיבות והמנגנונים הביולוגיים שגורמים להתפתחות אוטיזם. כדי לקדם את האבחון והטיפול באוטיזם, המרכז מעודד מחקרים שמפתחים שיטות חדשות לאבחון וטיפול באוטיזם ומחקרים שבודקים את היעילות של שיטות אבחון וטיפול קיימות מתוך הבנה שילדים שונים זקוקים לפתרונות שונים.

המרכז פועל על פי עקרון שהחיבור בין החוקרים באוניברסיטאות, הקלינאים במרכזים הרפואיים, המשפחות, ובוגרים עם אוטיזם הוא קריטי לקידום המחקר, האבחון, והטיפול באוטיזם בישראל.

## קישורים חיצוניים
* 

## הערות שוליים

2021 06
קטגוריה:המרכז הרפואי האוניברסיטאי סורוקה
קטגוריה:אוטיזם: ארגונים
קטגוריה:אוניברסיטת בן-גוריון בנגב
ואמושורוסי

**ואמושורוסי** (בהונגרית: **Vámosoroszi**) הוא כפר קטן במחוז סבולץ'-סטמאר-ברג שבצפון מזרח הונגריה בסמוך לגבול האוקראיני. 

בדומה ליישובים רבים באירופה, גם אוכלוסיית ואמושורוסי קטנה בעשרות השנים האחרונות, מ-565 תושבים בשנת 1990 עד 531 תושבים בשנת 2020.

הכפר ואזורו מיושבים לסירוגין מאז המאה ה-14.

## יהודי ואמושורוסי
יהודים חיו בואמושורוסי בתקופות זמן שונות. ליד בית העלמין הציבורי קיימת מצבה של יהודי.

בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
מאטס סלס

**מאטס וילי אלס סלס** (בצרפתית: **Matz Willy Els Sels**; נולד ב-26 בפברואר 1992) הוא כדורגלן בלגי המשחק בעמדת השוער בנוטינגהאם פורסט ובנבחרת בלגיה. 

## קריירת מועדונים
סלס התחיל את הקריירה שלו בקבוצת הכדורגל של לירסה, אליה הצטרף בגיל 7. בשנת , הצטרף לקבוצה הבוגרת וכעבור שנתיים הפך לשוער הראשון של המועדון, לאחר עזיבתו של אייג'י קוואשימה. ב-29 ביולי 2012, סלס ערך את הופעת הבכורה שלו בקבוצה הבוגרת במשחק הליגה נגד גנט, בו הוא הציל פנדל. בקיץ , סירב לחתום על חוזה חדש במועדון, והודח מהרכב המועדון.

ב-31 בדצמבר 2013, סלס חתם בגנט. כעבור שבועיים, סלס ערך את הופעת הבכורה שלו בקבוצה במשחק הגביע נגד קורטרייק. בעונת , סלס הפך לשוער הראשון של המועדון ועזר לקבוצה לזכות באליפות הראשונה בתולדותיה. סלס, נבחר לשוער השנה בבלגיה לשנת .

ב-29 ביוני 2016, סלס חתם לחמש שנים בניוקאסל יונייטד תמורת 6.5 מיליון פאונד. ב-5 באוקטובר, סלס ערך את הופעת הבכורה שלו במשחק הליגה נגד פולהאם. סלס, רשם 9 הופעות בתחילת העונה, אך לאחר מכן איבד את מקומו בהרכב.

ב-22 ביוני 2017, סלס הושאל לאנדרלכט עד לסיום העונה.

ב-27 ביולי 2018, סלס חתם בשטרסבורג מליגת העל הצרפתית תמורת 3.5 מיליון פאונד.

ב-1 בפברואר 2024 חתם בנוטינגהאם פורסט מהפרמייר ליג. 3 ימים לאחר מכן, ערך את הופעת הבכורה שלו בקבוצה בתיקו 1-1 נגד בורנמות'.

בעונת 2024/2025 זכה בפרס כפפת הזהב בפרמייר ליג (יחד עם דויד ראיה) בעקבות שמירתו על רשת נקייה 13 פעמים במהלך העונה. 

## קריירה בינלאומית
באוקטובר , סלס זומן לראשונה לסגל נבחרת הבוגרת לקראת המשחקים נגד  ו במסגרת מוקדמות יורו 2020.

סלס, זומן לסגל הרחב של הנבחרת לקראת מונדיאל 2018, אך לא נכלל בסגל הסופי. לעומת זאת, הוא נכלל בסגל הנבחרת לקראת יורו 2020.

ב-3 ביוני 2021, סלס ערך את הופעת הבכורה שלו בנבחרת במשחק הידידות נגד .

נכלל בסגל נבחרת בלגיה לטורניר יורו 2024.

## תארים
; גנט
*ליגת העל הבלגית: 

; ניוקאסל יונייטד
*פוטבול ליג צ'מפיונשיפ: 

; אנדרלכט
*הסופר ליג הבלגי: 

; שטרסבורג
*גביע הליגה הצרפתית: 

; אישיים
*השוער הבלגי של השנה: 
*כפפת הזהב בפרמייר ליג: 2024/2025

## קישורים חיצוניים

## הערות שוליים

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני לירסה
קטגוריה:כדורגלני גנט
קטגוריה:כדורגלני ניוקאסל יונייטד
קטגוריה:כדורגלני אנדרלכט
קטגוריה:כדורגלני שטרסבורג
קטגוריה:כדורגלני נוטינגהאם פורסט
קטגוריה:כדורגלני נבחרת בלגיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים בלגים באנגליה
קטגוריה:ספורטאים בלגים בצרפת
קטגוריה:בלגים שנולדו ב-1992
תחנת דלובוי צנטר

**תחנת דלובוי צנטר** (ברוסית: **Деловой центр**) היא תחנת הרכבת התחתית של מוסקבה בקו סולנצבסקאיה.

התחנה קשורה במעבר עם תחנת "ויסטובצ'נאיה" של קו פיליובסקאיה, ותחנת "דלובוי צנטר" של קו הטבעת הגדול.

תחנת דלובוי צנטר נפתחה ב-31 בינואר 2014, והיא ממוקמת במוסקבה סיטי שברובע פרסננסקי.

התחנה נסגרה ב-24 בפברואר 2018 עקב עבודות בנייה במטרו, ונפתחה מחדש ב-12 בדצמבר 2020.

## גלריה

קובץ:Moscow metro Delovoi Center station (12238897235).jpg|רציף
קובץ:Станция метро Деловой центр-02117.jpg|גלריה להולכי רגל בקומה השנייה
קובץ:Станция метро Деловой центр-02119.jpg|לובי משולב עם תחנת דלובוי צנטר של קו פיליובסקאיה


## קישורים חיצוניים

## הערות שוליים

דלובוי צנטר
The Conjuring: The Devil Made Me Do It (פסקול)

***The Conjuring: The Devil Made Me Do It: Original Motion Picture Soundtrack*** הוא פסקול סרט האימה העל-טבעי האמריקאי "לזמן את הרוע 3: בשליחות השטן" (2021), שהולחן על ידי המלחין ומפיק הסרטים האמריקאי ג'וסף בישארה. הפסקול יצא לאור ב-28 במאי 2021, על ידי חברת התקליטים ווטר-טאוור מיוזיק.

*The Conjuring: The Devil Made Me Do It* הוא הפסקול הרשמי של סרט האימה העל-טבעי שובר הקופות "לזמן את הרוע 3: בשליחות השטן" (2021), שיצא לאקרנים בסמוך לצאתו, והוא הפסקול השישי אותו מלחין ג'וסף בישארה עבור היקום הקולנועי של לזמן את הרוע.

## רקע והלחנה
בתוך *The Conjuring: The Devil Made Me Do It* נכללים שירים מסוגת המוזיקה האלקטרונית ומוסגת מוזיקת אימה ומתח. כל שירי הפסקול הולחנו על ידי המלחין ומפיק הסרטים האמריקאי ג'וסף בישארה. השיר "Devil Opening", מהווה כשיר הפותח את הפסקול ואת הסרט "לזמן את הרוע 3: בשליחות השטן", ו-"Soaring Curses", סוגר אותם.

שיר הנושא של הפסקול הוא "The Conjuring: The Devil Made Me Do It" שמשמש גם כרצועה הרביעית בו.

## רשימת רצועות

## קישורים חיצוניים

## הערות שוליים

קטגוריה:פסקולים מ-2021
קטגוריה:פסקולי היקום הקולנועי של לזמן את הרוע
קטגוריה:פסקולי סרטים
קטגוריה:פסקולים באנגלית
Culture III

**Culture III** הוא אלבום האולפן הרביעי של הרכב ההיפ הופ האמריקאי מיגוס, והאחרון שיצא לפני מותו של טייקאוף. האלבום יצא לאור ב-11 ביוני 2021, על ידי חברות התקליטים קפיטול רקורדס, מוטאון וקוואליטי קונטרול מיוזיק. האלבום הוא השלישי והאחרון בסדרת האלבומים של מיגוס, *Culture*, והוא יצא לאחר אלבומם השלישי *[[Culture II]]*, שיצא ב-2018 ואלבומי סולו הבכורה של כל חברי ההרכב, שיצאו בין אוקטובר 2018 לפברואר 2019. האלבום תוכנן במקור לצאת בקיץ 2020, אך נדחה בעקבות מגפת הקורונה.. האלבום מכיל הופעות אורח של דרייק, קארדי בי, פולו ג'י, פיוצ'ר, ג'סטין ביבר, ג'וס וורלד ו-YoungBoy Never Broke Again. האלבום נכלל במקום העשירי ברשימת "10 האלבומים הטובים ביותר של 2021: רשימת הצוות - בחירתו של ג'ואל אוארטו" על ידי מגזין *[[Yahoo!]]*.

## רשימת רצועות

## מיקומי שיא

## קישורים חיצוניים
* 

## הערות שוליים

קטגוריה:אלבומים באנגלית
קטגוריה:אלבומי היפ הופ
קטגוריה:אלבומים שהופקו על ידי מורדה ביטס
קטגוריה:אלבומי חברת מוטאון
קטגוריה:אלבומי חברת קפיטול רקורדס
קטגוריה:אלבומים שיציאתם נדחתה בעקבות מגפת הקורונה
Culture

**Culture** הוא אלבום האולפן השני של הרכב ההיפ הופ האמריקאי מיגוס. האלבום יצא לאור ב-27 בינואר 2017, על ידי חברות התקליטים קוואליטי קונטרול מיוזיק, YRN ת'ה לייבל ו-300 אנטרטיינמנט. האלבום מכיל הופעות אורח של די ג'יי חאלד, ליל עוזי ורט, גוצ'י מיין, 2 צ'יינז וטראוויס סקוט, כשבהפקה המוזיקלית השתתפו מפיקים כגון מורדה ביטס ומטרו בומין, בין היתר.

האלבום נתמך על ידי שלושה סינגלים: "Bad and Boujee", "T-Shirt" ו-"Slippery". האלבום קיבל ביקורות חיוביות ממבקרי המוזיקה והגיע היישר אל המקום הראשון במצעד הבילבורד 200. הוא הגיע גם לצמרת מצעד אלבומי ה-R&B/היפ-הופ, והפך לאלבום הראשון של מיגוס בצמרת שני המצעדים. הוא הגיע היישר אל המקום הראשון גם במצעד האלבומים הקנדי. ביולי 2017 זכה האלבום בתואר הפלטינה מטעם איגוד תעשיית ההקלטות האמריקאי. הוא אף הועמד לפרס גראמי בקטגוריית "אלבום הראפ הטוב ביותר" בשנת 2018.

## דירוגים

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי היפ הופ
קטגוריה:אלבומים שהופקו על ידי מורדה ביטס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
מוקסה טכנולוגיות

**מוקסה טכנולוגיות** (באנגלית: **Moxa Technologies**) היא חברת טכנולוגיה טייוואנית, המתמחה בקישוריות קצה, מחשוב תעשייתי ופתרונות תשתיות רשת. מטה החברה בטאיפיי, טייוואן.

## היסטוריה
בשנת 2005 מוקסה מימנה תחרות חיבורים בינלאומית לגילוי יישומים חדשים של שרתי מכשירים אלחוטיים.

עד שנת 2005 הייתה מוקסה חברה של 30 מיליון דולר, ועד 2008 של 100 מיליון דולר. בתגובה לתחרות נאלצה החברה להתמקד במוצרים יוקרתיים.

בנובמבר 2018 הודיעו מוקסה וטרנד מיקרו על הקמת תאגיד משותף בשם TXOne Networks אשר יתמקד בצרכי האבטחה של האינטרנט התעשייתי של הדברים (IoT).

בשנת 2019 חברו מוקסה ואוניברסיטת טייוואן הלאומית להשקת מעבדת מחקר ופיתוח בשם מעבדת החדשנות ברשת MOXA-NTU. המוקד העיקרי של המעבדה יהיה ברשת רגישות לזמן.

## מוקסה אמריקה
Moxa Americas היא חברת הבת האמריקאית של מוקסה עם מטה בברי, קליפורניה. Moxa Americas הוקמה בשנת 1992 ומעסיקה כ-800 עובדים.

## הערות שוליים

קטגוריה:חברות אלקטרוניקה טאיוואניות
Culture II

**Culture II** הוא אלבום האולפן השלישי של הרכב ההיפ הופ האמריקאי מיגוס. האלבום יצא לאור ב-26 בינואר 2018, על ידי חברות התקליטים קפיטול רקורדס, מוטאון וקוואליטי קונטרול. האלבום הוא אלבום כפול המכיל 24 רצועות, בהן הופעות אורח של 21 סבאג', דרייק, גוצ'י מיין, טראוויס סקוט, טראוויס סקוט, טיי דולה סיין, ביג שון, ניקי מינאז', קארדי בי, פוסט מאלון ו-2 צ'יינז. האלבום הופק בפועל על ידי קוואבו, לצד עבודת הפקה מוזיקלית של מפיקים כגון מטרו בומין, בודה בלס, קניה וסט, פארל ויליאמס ומורדה ביטס, בין היתר. האלבום הוא אלבום ההמשך של אלבומם הקודם של מיגוס, *[[Culture]]*.

האלבום נתמך על ידי ארבעה סינגלים: "MotorSport", "Stir Fry", "Walk It Talk It" ו-"Narcos", וכן על ידי הסינגל השיווקי "Superstars". האלבום קיבל ביקורות חיוביות ממבקרי המוזיקה והגיע היישר אל המקום הראשון במצעד הבילבורד 200. זהו האלבום השני של מיגוס שהגיע לצמרת המצעד.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי המשך
קטגוריה:אלבומים באנגלית
קטגוריה:אלבומי היפ הופ
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי קניה וסט
קטגוריה:אלבומים שהופקו על ידי מייק דין
קטגוריה:אלבומים שהופקו על ידי טראוויס סקוט
קטגוריה:אלבומים שהופקו על ידי קוביטס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת מוטאון
קטגוריה:אלבומי חברת קפיטול רקורדס
צ'צ'לקה מנומרת

**צ'צ'לקה מנומרת** (שם מדעי: *Ortalis guttata*) הוא מין של עוף קרקע מהסוג צ'צ'לקה שבמשפחת ההוקיים. המין נפוץ ביערות גשם במדינות ברזיל, בוליביה, קולומביה, ונצואלה, פרו ואקוודור עד לגובה של 1,700 מטר מעל לגובה פני הים. היא תוארה בידי החוקר יוהאן בפטיסט פון שפיקס בשנת 1825.

## מאפיינים
אורכו של הצ'צ'לקה המנומרת הוא 40 עד 60 סנטימטרים ומשקלו 500 עד 600 גרמים.

צבעו של העוף חום למעט הראש האפור והזנב השחור. צבע הנוצות משתנה בין תת-המינים השונים.

העוף שוכן עצים ושם מחפש פירות, זרעים וחרקים למאכל. העופות מזדווגים בין אוקטובר לנובמבר ובונים קנים כ־2 מטרים מעל לקרקע.

מין זה מוגדר על ידי הרשימה האדומה של IUCN כמין שאינו בסיכון בשל יכולתו להסתגל גם לבתי גידול שנפגעו בידי האדם (כמו יערות האמזונאס) ועקב גודלו הקטן יחסית למיני הסוג הוקו, שרבים מהם מצויים בסכנה בטבע.

## קישורים חיצוניים

## הערות שוליים

קטגוריה:טקסונים שתוארו בידי יוהאן בפטיסט פון ספיקס
קטגוריה:הוקיים
קטגוריה:עופות יער האמזונאס
קטגוריה:ברזיל: עופות
קטגוריה:בעלי חיים שתוארו ב-1825
מרים סקלרץ

**מרים סקלרץ** (נולדה ב־17 ביולי 1971) היא פרופסור במכללת אורות ישראל ובמכללה האקדמית חמדת.

## ביוגרפיה
מרים נולדה בכ"ד בתמוז תשל"א בניו יורק, לד"ר שניאור ובתיה הופמן, שירתה בשירות לאומי בתחום החינוך, למדה לתעודת הוראה בתנ"ך ובתורה שבעל פה במכללת אורות ישראל במקביל ללימודי תואר ראשון במסגרת האוניברסיטה הפתוחה. כמו כן למדה שנתיים במדרשת מת"ן בירושלים, סקלרץ היא בעלת תואר שני ותואר שלישי בתנ"ך מאוניברסיטת בר-אילן.

בהיותה סטודנטית בבר-אילן עבדה כעוזרת מחקר ב'מפעל מקראות גדולות הכתר' ו'המקרא בפרשנות חז"ל'.

החל משנת 2003 סקלרץ מלמדת במכללת אורות ישראל ובמכללה האקדמית חמדת. בהמשך עמדה בראש החוג למקרא במכללה האקדמית חמדת, ומשנת 2006 עומדת בראש התוכנית ללימודי המשך במכללת אורות ישראל קמפוס רחובות. בשנת 2009 החלה לשמש כראש התוכנית לתואר שני בהוראת מקרא וספרות חכמים במכללת אורות ישראל. היא זכתה בתואר מרצה מצטיין בשני המוסדות. בתחילת שנת 2020 מונתה לפרופ' חבר.

תחומי מחקריה העיקריים הם הפרשנות היהודית בימי הביניים תוך התמקדות בפירוש הרמב"ן לתורה ואומנות השירה המקראית, סקלרץ פרסמה בנושאים אלו מאמרים רבים, אשר הפכו למאמרי יסוד בנושאים אלו.

מרים משמשת כחברה בוועדת המקצוע של התנ"ך בחינוך הממלכתי דתי במשרד החינוך ומקדמת דרכים להוראה מיטבית של התנ"ך בבתי הספר ובמוסדות להכשרת מורים.

נשואה לד"ר שלמה ולהם ארבעה ילדים.

## קישורים חיצוניים
* 
* 
* 
* 
* 
* רמב"ן כפרשן האגדה במהלך פירושו לתורה, שנתון לחקר המקרא והמזרח הקדום, כג, תשע"ד, עמ' 243 -262.
* התמודדות עם הפער בין הפשט לדרש – רמב"ן בעקבות ראב"ע, שנתון לחקר המקרא והמזרח הקדום, כב, תשע"ג, עמ' 189 – 222.
*דרכו של רמב"ן באימוץ דברי ראב"ע והבאתם שלא בשם אומרם שנתון לחקר המקרא והמזרח הקדום, כד, תשע"ו עמ' 285 - 302.
*

## הערות שוליים

קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות שירות לאומי
קטגוריה:סגל מכללות בישראל
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:חוקרי הרמב"ן
קטגוריה:ישראליות שנולדו ב-1971
קטגוריה:ישראלים שנולדו ב-1971
קטגוריה:סגל מכללת אורות ישראל
ארתור קוארטלי

**ארתור קוארטלי** (באנגלית: **Arthur Quartley**; 24 במאי 1839 - 19 במאי 1886) היה צייר אמריקאי, הידוע בנופי הים שלו.

## ביוגרפיה
קוארטלי נולד בפריז והתגורר בה עד גיל שתים עשרה ואז משפחתו עברה לארצות הברית. הוא למד ציור אצל אביו פרדריק ויליאם קוארטלי, שהיה ליתוגרף אנגלי. אביו דרש מהנער הצעיר שני רישומים בשבוע. בגיל 17 ארתור למד לצייר שלטים בבולטימור.

בשנת 1852 עזבו קוארטלי ומשפחתו את פריז לעיר ניו יורק ובשנת 1862 הקימו חברה לעיצוב בבולטימור. חברת אממרט וקוארטלי נחשבה לחברה הטובה ביותר בעיר בתחומה. עם זאת, קוארטלי הצעיר החל לצייר נופי ים ימיים של מפרץ צ'ספיק, והשקיע יותר ויותר זמן במשימת הציור הימי. הוא ערך תערוכה מצליחה של ציורים ימיים בסטודיו של נורבל בבולטימור. החוקרת אליזבת ג'ונס ציינה כי עבודתו של קוארטלי חושפת היכרות עם המסורת הימית ההולנדית בקומפוזיציה ובטיפול באור ובצבע.

כדי להמשיך בציוריו ברצינות רבה יותר, עבר קוארטלי לעיר ניו יורק בשנת 1875. ניו יורק באותה תקופה הפכה למרכז ראשי עבור ציירים בולטים. שם צייר נופי ים של מפרץ לונג איילנד, נמל ניו יורק, האי המפשייר בניו המפשייר ומפרץ ברוד איילנד.

בתקופה זו אסכולת נהר ההדסון הלכה ודעכה, כך שקבוצות ציירים אחרות התגבשו, ביניהן קבוצת הטילרים (אנ' ) שקורטלי היה חבר מייסד שלהם. הטילרים הייתה קבוצת אמנים וסופרים, שכללה את וינסלו הומר, ויליאם מריט צ'ייס ואוגוסטוס סנט גאודנס. הם נפגשו לעיתים קרובות כדי להחליף רעיונות ולקשט אריחי קרמיקה לקידום עבודותיהם. הם גם ערכו נסיעות לציור, כמו "העלייה לרגל 1878 למזרח לונג איילנד" על ידי קוארטלי ואחרים. באותה נסיעה קוארטלי צייר נוף ימי וגם אריח צבוע כחול של ילדה על החוף.

בשנת 1876 נבחר קוארטלי לאקדמיה הלאומית. הבולטות של קוארטלי במהלך חייו מומחשת בהכללתו כאחד מ -68 הציירים בפרסום "ציירים אמריקאים 1880".

## גלריה

File:Coming into Harbor, Long Island by Arthur Quartley.jpg

File:Arthur Quartley - Sailing along the shore (1875).jpg

File:Arthur Quartley - On the High Seas.jpg


## קישורים חיצוניים

## הערות שוליים

קטגוריה:ציירים אמריקאים
קטגוריה:מהגרים מצרפת לארצות הברית
קטגוריה:אמריקאים שנולדו ב-1839
קטגוריה:אמריקאים שנפטרו ב-1886
Need to Know

**Need to Know** הוא שיר שהוקלט על ידי הזמרת והראפרית האמריקאית דוג'ה קאט. השיר יצא לאור ב-11 ביוני 2021, כחלק מאלבום האולפן השלישי שלה, *[[Planet Her]]*, על ידי חברות התקליטים קימוסבי רקורדס ו-RCA רקורדס. ב-31 באוגוסט 2021, הופץ כסינגל השלישי מתוך האלבום.

השיר קיבל מועמדות בטקס פרסי גראמי ה-64 בקטגוריה "ביצוע הראפ המלודי הטוב ביותר".

## רקע והכרזה
ב-22 באפריל 2021, דוג'ה קאט חשפה לראשונה את השיר בראיון לבילבורד. על תאריך צאתו של השיר הכריזה דוג'ה קאט ב-8 ביוני 2021 באמצעות הרשתות החברתיות שלה, תוך פרסום סרטון טיזר קצר לשיר. בנוסף, הודיעה כי השיר ישמש כסינגל השיווקי הראשון מתוך האלבום *[[Planet Her]]*. יום לאחר מכן, הכריזה על תאריך צאתו של האלבום, עטיפתו ורשימת הרצועות שלו. כמה חודשים לאחר מכן, נשלח השיר לרדיו להיטים עכשוויים והופץ באופן רשמי כסינגל השלישי מתוך האלבום.

## הרכב ומילים
השיר תואר כ"שיר R&B עם בס כבד". מבחינה לירית, דוג'ה קאט בוחנת את דריפתה אחר אהבת בן זוגה תוך ניסיון לקבוע אם יש להם הסכמה והבנה הדדית. הוא נחשב למובחן על ידי מילותיו ה"גסות", בהן היא מתארת את "תעלוליה בחדר השינה". מספר מבקרים תיארו אותו כ"מפתה" ו"לוהט", וציינו כי דוג'ה קאט "מגבירה את החום" ו"מביאה אותו לחדר השינה".

## ביקורות
בבילבורד נכתב על ידי מגאן גארווי כי השיר חוגג את נשיותה של דוג'ה קאט ומתמוגג בחוש ההומור שלה. רג'ינה צ'ו מ-Revolt שיבחה את הפרובוקציה שלה ואת הלכידות של נושא האלבום *[[Planet Her]]*, שהוקם בסינגל המוביל "Kiss Me More".

## וידאו קליפ
הווידאו קליפ הוקרן בבכורה ביום יציאתו. את הקליפ ביימו מיילס ו-AJ, והוא מציג את דוג'ה קאט כחייזרית אשר חוגגת במהלך בילוי לילי במועדון בסגנון החלל, ובו הופעת קמע של גריימס וראיין דסטיני. דוג'ה קאט והבמאים שלה השתמשו בסרטים בלייד ראנר והאלמנט החמישי כנקודות התייחסות בעת יצירתו. הסט לקליפ נבנה, בניגוד לשימוש במסך ירוק.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי ד"ר לוק
קטגוריה:סינגלים בהוצאת RCA רקורדס
קטגוריה:סינגלים בהוצאת קימוסבי רקורדס